ᱦᱳᱱᱳᱞᱩᱞᱩ

ᱦᱳᱱᱳᱞᱩᱞᱩ (ᱦᱟᱣᱟᱭᱟᱱ ᱺ honoˈlulu, ᱤᱝᱞᱤᱥ ᱺ Honolulu) ᱟᱢᱮᱨᱤᱠᱟ ᱨᱮᱱᱟᱜ ᱦᱟᱣᱟᱭ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ᱾ ᱱᱚᱣᱟ ᱫᱚ ᱯᱚᱱᱚᱛ ᱨᱮᱱᱟᱜ ᱢᱟᱨᱟᱝ ᱱᱟᱜᱟᱨ ᱟᱨ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱔᱖ ᱟᱱᱟᱜ ᱢᱟᱨᱟᱝ ᱦᱚᱲᱞᱮ ᱱᱟᱜᱟᱨ ᱠᱟᱱᱟ᱾ ᱱᱚᱣᱟ ᱱᱟᱜᱟᱨ ᱟᱢᱮᱨᱤᱠᱟ ᱨᱮᱱᱟᱜ ᱢᱤᱫ ᱢᱩᱬᱩᱛ ᱡᱮᱡᱟᱹᱛᱤᱭᱟᱹᱨᱤ ᱵᱮᱯᱟᱨᱼᱵᱟᱱᱤᱡᱽ, ᱯᱚᱛᱤᱨᱚᱠᱠᱷᱟ (military defense) ᱟᱨ ᱥᱟᱢᱟᱝᱼᱯᱟᱪᱮ ᱟᱨ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟᱭ ᱴᱚᱴᱷᱟ ᱨᱮᱱᱟᱜ ᱞᱟᱠᱪᱟᱨ ᱛᱟᱞᱢᱟ ᱠᱟᱱᱟ᱾ ᱱᱟᱜᱟᱢ ᱯᱚᱞᱤᱱᱮᱥᱤᱭᱟ ᱨᱮᱱ ᱦᱚᱲ ᱱᱚᱣᱟ ᱫᱤᱯᱢᱟᱞᱟ ᱨᱮ ᱦᱮᱡᱽ ᱟᱨ ᱛᱟᱦᱮ ᱨᱮᱱᱟᱜ ᱪᱤᱱᱦᱟᱹ ᱠᱚ ᱢᱮᱱᱟᱜᱼᱟ᱾ ᱱᱚᱣᱟ ᱠᱷᱚᱱ ᱜᱮ ᱵᱟᱲᱟᱭᱚᱜᱼᱟ ᱡᱮ ᱦᱳᱱᱳᱞᱩᱞᱩ ᱑᱑ ᱥᱟᱭ ᱥᱮᱨᱢᱟ ᱠᱷᱚᱱ ᱢᱮᱱᱟᱜ ᱟᱠᱟᱫᱟ᱾ ᱑᱗᱙᱔ ᱥᱮᱨᱢᱟ, ᱜᱨᱮᱴ ᱵᱨᱤᱴᱮᱱ ᱨᱮᱱ ᱠᱮᱯᱴᱮᱱ ᱩᱭᱞᱤᱭᱟᱢ ᱵᱨᱟᱭᱩᱱ ᱯᱩᱭᱞᱩ ᱵᱟᱨᱦᱮ ᱫᱤᱥᱚᱢᱤᱭᱟᱹᱭ ᱛᱟᱦᱮ ᱠᱟᱱᱟ, ᱡᱟᱦᱟᱭ ᱫᱚ ᱱᱚᱰᱮᱭ ᱦᱮᱡᱽ ᱞᱮᱱᱟ᱾ ᱟᱨᱦᱚ ᱵᱮᱨᱦᱮ ᱫᱤᱥᱚᱢ ᱨᱮᱱ ᱵᱮᱯᱟᱨᱤᱭᱟᱹ ᱠᱚ ᱮᱛᱚᱢ ᱟᱢᱮᱨᱤᱠᱟ ᱠᱷᱚᱱ ᱮᱥᱤᱭᱟ ᱛᱟᱞᱟ ᱵᱮᱯᱟᱨ ᱡᱚᱠᱷᱮᱡᱽ ᱦᱳᱱᱳᱞᱩᱞᱩ ᱵᱚᱱᱫᱚᱨ ᱯᱷᱳᱠᱟᱞ ᱯᱚᱭᱮᱴ (focal point) ᱞᱮᱠᱟᱛᱮ ᱠᱚ ᱵᱮᱵᱦᱟᱨᱮᱫᱽ ᱠᱟᱱ ᱛᱟᱦᱮᱱᱟ᱾ ᱚᱛᱱᱚᱜ ᱥᱮᱞᱮᱫ ᱯᱚᱱᱚᱛ ᱦᱚᱲᱞᱮᱠᱷᱟ ᱵᱩᱨᱳ ᱞᱮᱠᱟᱛᱮ ᱦᱳᱱᱳᱞᱩᱞᱩ ᱨᱮᱱᱟᱜ ᱦᱚᱲᱞᱮᱠᱷᱟ ᱵᱟᱪᱷᱟᱣ ᱴᱚᱴᱷᱟ ᱫᱚ ᱖᱘.᱔ sq ᱢᱟᱭᱤᱞ (᱑᱗᱗.᱒ ᱠᱤᱢᱤ²) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱨᱮᱱᱟᱜ ᱖᱐.᱕ sq ᱢᱟᱭᱤᱞ (᱑᱕᱖.᱗ ᱠᱤᱢᱤ᱒) ᱞᱮᱠᱷᱟᱜᱩᱴ ᱴᱚᱴᱷᱟ ᱨᱮᱱᱟᱜ (᱘᱘.᱔᱔%) ᱴᱚᱴᱷᱟ ᱦᱟᱥᱟ ᱟᱨ ᱗.᱙ sq ᱢᱟᱭᱤᱞ (᱒᱐.᱕ ᱠᱤᱢᱤ²), ᱞᱮᱠᱷᱟᱜᱩᱴ ᱴᱚᱴᱷᱟ ᱨᱮᱱᱟᱜ (᱑᱑.᱕᱖%) ᱴᱚᱴᱷᱟ ᱫᱟᱜ ᱠᱟᱱᱟ᱾ ᱦᱳᱱᱳᱞᱩᱞᱩ ᱱᱟᱜᱟᱨ ᱡᱮᱜᱮᱛ ᱨᱮᱱᱟᱜ ᱢᱩᱬᱩᱛ ᱱᱟᱜᱟᱨ ᱠᱷᱚᱱ ᱟᱹᱰᱤ ᱜᱮ ᱯᱷᱟᱨᱟᱠ ᱜᱮᱭᱟ᱾ ᱦᱳᱱᱳᱞᱩᱞᱩ ᱱᱟᱜᱟᱨ ᱠᱷᱚᱱ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱥᱩᱨ ᱴᱚᱴᱷᱟ ᱠᱮᱞᱤᱯᱷᱳᱨᱱᱤᱭᱟ ᱨᱮᱱᱟᱜ ᱯᱚᱭᱮᱱᱴ ᱟᱨᱮᱱᱟ ᱞᱟᱭᱤᱴ ᱦᱟᱭᱩᱥ, ᱒᱐᱔᱕ ᱱᱚᱴᱤᱠᱮᱞ ᱢᱟᱭᱤᱞ (᱓,᱗᱘᱗ ᱠᱤᱢᱤ) ᱥᱟᱹᱜᱤᱱ᱾ ᱦᱚᱭ ᱦᱤᱥᱤᱫ ᱱᱟᱥᱮ ᱨᱚᱦᱚᱨ ᱦᱚᱭᱦᱤᱥᱤᱫ (ᱠᱳᱯᱮᱱᱟᱜ ᱦᱟᱹᱴᱤᱝ ᱞᱮᱠᱟᱛᱮ) ᱠᱷᱟᱹᱛᱤᱨ, ᱦᱳᱱᱳᱞᱩᱞᱩ ᱨᱮ ᱡᱟᱹᱥᱛᱤ ᱜᱮ ᱨᱚᱦᱚᱨ ᱥᱤᱛᱩᱝ ᱨᱤᱛᱩ ᱛᱟᱦᱮᱱᱟ᱾ ᱱᱚᱰᱮ ᱪᱟᱸᱫᱚ ᱵᱷᱳᱨ ᱨᱮ ᱟᱹᱰᱤ ᱠᱚᱢ ᱞᱚᱞᱚ ᱦᱟᱱᱛᱮ ᱱᱟᱱᱛᱮᱜᱼᱟ᱾ ᱦᱳᱱᱳᱞᱩᱞᱩ ᱨᱮᱱᱟᱜ ᱮᱵᱷᱟᱨᱮᱡᱽ ᱞᱚᱞᱚ ᱘᱐-᱙᱐° ᱯᱷᱟᱨᱮᱱᱦᱟᱭᱤᱴ (᱒᱗-᱓᱒° ᱥᱮᱞᱥᱤᱟᱹᱥ) ᱟᱨ ᱮᱵᱷᱟᱨᱮᱡᱽ ᱠᱚᱢ ᱞᱚᱞᱚ ᱖᱕-᱗᱕° ᱯᱷᱟᱨᱮᱱᱦᱟᱭᱤᱴ (᱑᱘-᱒᱔° ᱥᱮᱞᱥᱤᱟᱹᱥ)᱾ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱞᱚᱞᱚ ᱨᱮᱠᱚᱨᱰ ᱙᱕° ᱯᱷᱟᱨᱮᱱᱦᱟᱭᱤᱴ (᱓᱕° ᱥᱮᱞᱥᱤᱟᱹᱥ) ᱥᱮᱯᱴᱮᱢᱵᱚᱨ ᱑᱙᱙᱘ ᱥᱮᱨᱢᱟ ᱨᱮ᱾ ᱥᱟᱱᱟᱢ ᱠᱷᱚᱱ ᱠᱚᱢ ᱞᱚᱞᱚ ᱨᱮᱠᱚᱨᱰ ᱕᱒° ᱯᱷᱟᱨᱮᱱᱦᱟᱭᱤᱴ (᱑᱑° ᱥᱮᱞᱥᱤᱟᱹᱥ), ᱑᱖ ᱯᱷᱮᱵᱨᱩᱭᱟᱨᱤ ᱑᱙᱐᱒ ᱟᱨ ᱒᱐ ᱡᱟᱱᱩᱣᱟᱨᱤ, ᱑᱙᱖᱙ ᱥᱮᱨᱢᱟ ᱨᱮ᱾ ᱰᱮᱢᱚᱜᱽᱨᱟᱯᱷᱤ ᱒᱐᱑᱐ ᱥᱮᱨᱢᱟ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱦᱳᱱᱳᱞᱩᱞᱩ ᱨᱮ ᱓᱙᱐,᱗᱓᱘ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮ ᱠᱟᱱᱟ᱾ ᱱᱩᱝᱠᱚ ᱢᱩᱫ ᱨᱮ ᱑᱙᱓,᱗᱘᱑ (᱔᱙.᱓%) ᱠᱚᱲᱟ ᱟᱨ ᱑᱙᱗,᱙᱕᱗ (᱕᱐.᱗%) ᱠᱩᱲᱤ ᱠᱚ ᱛᱟᱦᱮ ᱠᱟᱱᱟ᱾ ᱠᱚᱲᱟ ᱣᱟᱜ ᱛᱟᱞᱟ ᱩᱢᱮᱨ ᱔᱐.᱐ ᱥᱮᱨᱢᱟ ᱟᱨ ᱠᱩᱲᱤ ᱣᱟᱜ ᱛᱟᱞᱟ ᱩᱢᱮᱨ ᱔᱓.᱐ ᱥᱮᱨᱢᱟ ᱠᱟᱱᱟ, ᱞᱮᱠᱷᱟᱜᱩᱴ ᱦᱚᱲᱟᱜ ᱛᱟᱞᱟ ᱩᱢᱮᱨ ᱔᱑.᱓ ᱥᱮᱨᱢᱟ᱾ ᱞᱮᱠᱷᱟᱜᱩᱴ ᱦᱚᱲᱮᱞ ᱨᱮ ᱘᱔.᱗% ᱦᱚᱲ ᱑᱖ ᱥᱮᱨᱢᱟ ᱟᱨ ᱚᱱᱟ ᱠᱷᱚᱱ ᱡᱟᱹᱥᱛᱤ ᱩᱢᱮᱨ ᱨᱮᱱ, ᱘᱒.᱖% ᱦᱚᱲ ᱑᱘ ᱥᱮᱨᱢᱟ ᱟᱨ ᱚᱱᱟ ᱠᱷᱚᱱ ᱡᱟᱹᱥᱛᱤ ᱟᱨ ᱒᱑.᱔% ᱦᱚᱲ ᱖᱒ ᱥᱮᱨᱢᱟ ᱟᱨ ᱚᱱᱟ ᱠᱷᱚᱱ ᱡᱟᱹᱥᱛᱤ ᱩᱢᱮᱨ ᱨᱮ ᱠᱟᱱᱟᱠᱚ᱾ ᱡᱟᱹᱛᱤ ᱦᱤᱥᱟᱹᱵᱽ ᱞᱮᱠᱟᱛᱮ ᱕᱔.᱘% ᱦᱚᱲ ᱨᱥᱤᱭᱟᱱ, ᱑᱗.᱙% ᱦᱚᱲ ᱯᱩᱰ ᱟᱨ ᱑.᱕% ᱦᱚᱲ ᱦᱮᱱᱫᱮ ᱟᱨ ᱟᱯᱷᱨᱤᱠᱟᱱ, ᱐.᱒% ᱦᱚᱲ ᱟᱢᱮᱨᱤᱠᱟᱱ ᱤᱱᱰᱤᱭᱟᱱ ᱟᱨ ᱟᱞᱟᱥᱠᱟᱱ ᱟᱹᱫᱤᱵᱟᱹᱥᱤ ᱟᱨ ᱘.᱔% ᱦᱚᱲ ᱟᱹᱫᱤᱵᱟᱹᱥᱤ ᱦᱟᱣᱟᱭᱟᱱ ᱠᱟᱱᱟᱠᱚ᱾ ᱠᱟᱹᱣᱰᱤᱟᱹᱨᱤ ᱥᱚᱨᱠᱟᱨ ᱠᱷᱮᱞᱚᱰᱸ ᱦᱮᱡᱽᱥᱮᱱ ᱵᱟᱨᱦᱮ ᱡᱚᱱᱚᱲ City and County of Honolulu Archived ᱒᱐᱑᱘-᱐᱔-᱐᱕ at the Wayback Machine. official site Hawaii Visitors and Convention Bureau Guide to Honolulu: Famous People ᱪᱷᱟᱸᱪ:ᱦᱳᱱᱳᱞᱩᱞᱩ ᱥᱟᱹᱠᱷᱭᱟᱹᱛ